# เทศบาลเมืองเบตง
เบตง  เป็นเทศบาลเมืองในอำเภอเบตง จังหวัดยะลา ภาคใต้ของประเทศไทย ติดกับเขตแดนประเทศมาเลเซีย มีพื้นที่ทั้งหมด 78 ตารางกิโลเมตร ครอบคลุมตำบลเบตงทั้งตำบล และมีประชากรในปี พ.ศ. 2548 จำนวน 24,688 คน เบตงเป็นเทศบาลเมืองที่ตั้งอยู่ทางใต้สุดของประเทศไทยThe town over the border

เมืองเบตงมีระยะทางห่างจากนครยะลา 140 กิโลเมตร และห่างจากกรุงเทพมหานคร ระยะทางประมาณ 1,590 กิโลเมตร มีอาณาเขตติดต่อกับประเทศมาเลเซียทางด้านรัฐเประและรัฐเกอดะฮ์ และเป็นสถานที่ท่องเที่ยวที่ชาวมาเลเซียนิยมแห่งหนึ่ง

 ประวัติ 
แต่เดิมเมื่อวันที่ 30 กันยายน พ.ศ. 2482 ตำบลเบตงได้รับการยกฐานะขึ้นเป็นเทศบาลตำบลเบตง โดยมีสงวน จิรจินดาเป็นนายกเทศมนตรีคนแรกเทศบาลเมืองเบตง. ประวัติเทศบาลเมืองเบตง . เรียกดูเมื่อ 5 มีนาคม 2556 และต่อมาเมื่อวันที่ 20 กุมภาพันธ์ พ.ศ. 2547 เทศบาลตำบลเบตงได้รับการยกฐานะขึ้นเป็นเทศบาลเมืองเบตง

ส่วนชื่อ เบตง ในปัจจุบันนั้น เป็นคำมลายู หมายถึง "ไม้ไผ่ขนาดใหญ่" คือไม้ไผ่ตงประพนธ์ เรืองณรงค์. "บทผนวกเกียรติยศ". ใน รัฐปัตตานีใน "ศรีวิชัย" เก่าแก่กว่ารัฐสุโขทัยในประวัติศาสตร์. สุจิตต์ วงษ์เทศ (บรรณาธิการ). พิมพ์ครั้งที่ 2. กรุงเทพฯ:มติชน. 2547, หน้า 345

 ภูมิศาสตร์ 
เมืองเบตงตั้งอยู่ในหุบเขา มีลักษณะเหมือนแอ่งกระทะที่ล้อมรอบด้วยภูเขา โดยมีลำคลองสำคัญไหลผ่านใจกลางเมืองเบตง คือ คลองเบตง ไหลมาจากทางทิศตะวันตกไปทางทิศตะวันออกแล้วไปบรรจบกับแม่น้ำปัตตานี ด้วยลักษณะภูมิประเทศที่เป็นหุบเขาจึงเทำให้พื้นที่รอบ ๆ เมืองเบตงเป็นจุดกำเนิดของแม่น้ำสายสำคัญของจังหวัดยะลาและภาคใต้ คือ แม่น้ำปัตตานี อันเป็นที่ตั้งของเขื่อนบางลาง ซึ่งมีความสำคัญต่อการผลิตกระแสไฟฟ้าให้พื้นที่จังหวัดชายแดนภาคใต้และยังแก้ปัญหาน้ำท่วมตัวเมืองยะลา สภาพทางธรรมชาติทำให้เมืองเบตงมีหมอกตลอดปี จึงได้รับสมญานามว่า "เมืองในหมอกและดอกไม้งาม"ศูนย์ข้อมูลกลางทางวัฒนธรรม (19 พฤษภาคม 2554). ประวัติตำบลเบตง. เรียกดูเมื่อ 5 มีนาคม 2556

 ประชากร 

ประชากรส่วนใหญ่ในเทศบาลเมืองเบตงมีหลายเชื้อชาติ ใน พ.ศ. 2551 มีประชากรทั้งหมด 25,534 คน เป็นเพศชาย 12,412 คน และเพศหญิง 13,113 คนเทศบาลเมืองเบตง ข้อมูลทั่วไป . เรียกดูเมื่อ 5 มีนาคม 2556 ส่วนใหญ่เป็นชาวไทยเชื้อสายมลายู, ชาวไทยเชื้อสายจีน และชาวไทยพุทธฐานข้อมูลรางวัลพระปกเกล้า. เทศบาลเมืองเบตง. เรียกดูเมื่อ 5 มีนาคม 2556 

สถิติการนับถือศาสนาของประชากรในเทศบาลเมืองเบตงเมื่อ พ.ศ. 2550 พบว่าส่วนใหญ่นับถือศาสนาพุทธ ร้อยละ 50.8 รองลงมาคือศาสนาอิสลาม ร้อยละ 47.8, ศาสนาคริสต์ ร้อยละ 0.9 และอื่น ๆ อีก 0.5 มีศาสนสถานทั้งหมด 10 แห่ง แบ่งเป็นมัสยิดทั้งหมด 8 แห่ง วัด 1 แห่ง และโบสถ์คริสต์ 1 แห่งจำนวนผู้นับถือศาสนารายเทศบาล (ยะลา) - เบตง. เรียกดูเมื่อ 5 มีนาคม 2556 และการสำรวจใน พ.ศ. 2562 พบว่าประชากรส่วนใหญ่นับถือศาสนาพุทธ ร้อยละ 51.92 รองลงมาคือศาสนาอิสลาม ร้อยละ 47.75, ศาสนาคริสต์ ร้อยละ 0.32 และศาสนาซิกข์ ร้อยละ 0.02

 จำนวนผู้นับถือศาสนาในเทศบาลเมืองเบตง แบ่งตามศาสนา  พ.ศ. 2549  พ.ศ. 2550 อิสลาม  12,701  12,072 พุทธ  11,704  12,827 คริสต์  499  252

 ชุมชน 
เทศบาลเมืองเบตง มีอาณาเขตปกครองครอบคลุมชุมชน 27 ชุมชน

 ชุมชนกาแป๊ะกอตอใน
 ชุมชนกาแป๊ะกอตอนอก
 ชุมชนจาเราะกางา
 ชุมชนกาแป๊ะ กม. 2
 ชุมชนกาแป๊ะฮูลู
 ชุมชนบูเก็ตตักกรู
 ชุมชนกุนุงจนอง
 ชุมชนเบตงฮูลู
 ชุมชนฮางุส
 ชุมชนกือติง
 ชุมชนรัตนกิจ
 ชุมชนตัณฑ์วีระ
 ชุมชนวีระพันธ์
 ชุมชนศาลาประชาคมเทศบาล
 ชุมชนกองร้อย ตชด. 445
 ชุมชนคงคาสามัคคี
 ชุมชนมัสยิดกลาง
 ชุมชนสโมสร
 ชุมชนหลังศาลจังหวัดเบตง
 ชุมชนตลาดสดเทศบาล
 ชุมชนคชฤทธิ์
 ชุมชนแกรนด์วิลล่า
 ชุมชนสวนผัก (ปิยานนท์พงศ์)
 ชุมชนพัฒนะ
 ชุมชนกาแป๊ะ กม. 3
 ชุมชนกาแป๊ะ กม. 5
 ชุมชนร่วมใจพัฒนา

 การศึกษา 
เทศบาลเมืองเบตงมีศูนย์พัฒนาเด็กเล็ก 1 แห่งกองการศึกษาเมืองเบตง (12 กุมภาพันธ์ 2556). เปิดศูนย์พัฒนาเด็กเล็ก เทศบาลเมืองเบตง. เรียกดูเมื่อ 5 มีนาคม 2556 และมีโรงเรียนในสังกัดเทศบาล 5 แห่งข้อมูลสถานศึกษาในจังหวัด ยะลา ประเภท โรงเรียนเทศบาล ประจำปีการศึกษา 2555 ได้แก่
 โรงเรียนเทศบาล 1 (บ้านกาแป๊ะ)
 โรงเรียนเทศบาล 2 (บ้านกอตอกาแป๊ะ)
 โรงเรียนเทศบาล 3 (บ้านกุนุงจนอง)
 โรงเรียนเทศบาล 4 (บ้านกาแป๊ะฮูลู)
 โรงเรียนเทศบาล 6 (ประชาสันต์)

 รางวัล 
 รางวัลพระปกเกล้า ประจำปี 2551